พอดีมีเหมือนก่อนอะไรบางอย่างอยู่ตรงขมับ แถวๆหางคิ้ว ทีแรกนึกว่าเป็นสิวเลยบีบ แต่ไม่มีอะไรเลยไม่ได้สนใจ พอผ่านมา2วันก็ยังไม่หาย แต่ก้อนไม่ได้ใหญ่ขึ้น แต่พอจับจะรู้สึกเจ็บค่ะฝอยากทราบว่าเป็นอะไรร้ายแรงมั้ยคะ
สวัสดีค่ะ จากอาการดังกล่าวมา อาจเกิดจาก-รูขุมขนอักเสบ หากมีการติดเชื้อร่วมด้วย อาจเห็นเป็นตุ่มหนอง-ฝี ซึ่งเป็นการติดเชื้อแบคทีเรียบริเวณผิวหนัง ทำให้มีลักษณะอาการปวด บวม แดง ร้อน และมีหนองคั่งอยู่ข้างใน-ผื่นผิวหนังอักเสบจากการแพ้สารสัมผัสเช่นสบู่ โลชั่น-ผื่นผิวหนังอักเสบจากภูมิแพ้-ตุ่มถูกแมลงกัดการให้ได้การวินิจฉัยที่แน่นอน จำเป็นต้องเห็นรอยโรคจริง แนะนำไปพบแพทย์ หากตุ่มขยายขนาดเร็ว เจ็บ ปวด มีหนองข้างใน เพราะควรได้รับยาฆ่าเชื้อหรือกรีดระบายหนองออกถ้าจำเป็น ถ้าปวด บวม แดงมาก มีไข้ ควรรีบไปค่ะการดูแลตัวเองเบื้องต้น ไม่ไปบีบตุ่มที่มีเพิ่ม ใช้น้ำเปล่าสะอาดล้าง ไม่เอาสบู่ไปถูแรงๆ รักษาความสะอาดบริเวณผิวหนังรอบๆ